風
作者：張嵲
朝代：宋

paragraphs: 一歲三百日，烈風朝暮吹。
不知剖判來，曾有無風時。
况兹踰年旱，小雨時散絲。
蓬蓬從天來，一掃雲氣離。
雖荷扇暍勞，要無膏潤滋。
功過不相庚，退坐徒歎咨。
何當快雨至，簷霤如綆縻。
萬瓦躍冰丸，千虹注幽池。
坐見槁死苖，翠浪翻前陂。
雨罷樹不揺，溟溟天宇垂。
此事恐無冀，忘言咏吾詩。